అంకెల ఆట | Prajasakti::Telugu Daily
Home » ఎడిటోరియల్ » అంకెల ఆట
అంకెల ఆట
ఆంధ్రప్రదేశ్‌ విత్త మంత్రి యనమల రామకృష్ణుడు 2018-19 ఆర్థిక సంవత్సరానికి గురువారం అసెంబ్లీలో ప్రవేశపెట్టిన బడ్జెట్‌ ఆద్యంతం నంబర్‌ గేమ్‌ను తలపింపచేసింది. ప్రజలకు చిటారుకొమ్మన మిఠాయి పొట్లం చూపెట్టింది. ప్రభుత్వం అత్యాశకు పోయి జనాలను ఊహల పల్లకిలోకి ఎక్కించేందుకు దొరికిన అన్ని అడ్డదార్లూ తొక్కింది. విభజనానంతర ఏపీలో టిడిపి సర్కారుకు ఇది ఆఖరి పూర్తి స్థాయి బడ్జెట్‌. గతంలో మాదిరిగానే ఇప్పుడూ ప్రభుత్వం జిమ్మిక్కులకే అధిక ప్రాధాన్యతనిచ్చిందని బడ్జెట్‌ను ఆమూలాగ్రం పరిశీలించినవారికెవరికైనా ఇట్టే అర్థమైపోతుంది. ఎన్నికల సంవత్సరం అయినందున వ్యవసాయం, సాగునీరు, గ్రామీణాభివృద్ధి, సంక్షేమం తదితర రంగాలకు కేటాయింపులు పెంచినట్లు పైకి కనిపిస్తున్నా అవసరమైన నిధుల సమీకరణపై అస్పష్టత అలాగే కొనసాగింది. వచ్చే ఏడాదికి యనమల రూ.1.91 లక్షల కోట్ల భారీ సైజుతో బడ్జెట్‌ను ప్రతిపాదించారు. రెవెన్యూ వ్యయం రూ.1.50 లక్షల కోట్లు, మూలధన వ్యయం రూ.28 వేల కోట్లకు పైనేనని పేర్కొన్నారు. మొత్తమ్మీద ప్రస్తుత ఏడాది కంటే 21 శాతం అంచనాలు పెరిగాయని ఘనంగా చెప్పారు. ఖజానా నిండుకుందంటూనే ఈ జంబో బడ్జెట్‌ను ఎలా పెట్టారు? ఇక్కడే ఆర్థిక మంత్రి అంకెల్లో డొల్లతనం తెలుస్తుంది. కేంద్రం నుంచి రాష్ట్రానికి ఏకంగా రూ.50 వేల కోట్ల గ్రాంట్లను, సహాయాన్ని ఆశించారు. కేంద్ర పన్నుల్లో వాటాను రూ.34 వేల కోట్లుగా అంచనా వేశారు. ప్రత్యేక హోదాపై జగడంలో కేంద్రం మన రాష్ట్రంపై కత్తిగట్టినట్లుగా వ్యవహరిస్తున్న నేపథ్యంలో అక్కడి నుంచి ఇన్నేసి వేల కోట్లు అందుతాయని ఆశించడంలో ఔచిత్యమేమిటి? అంచనాలకనుగుణంగా నిధులు అందకపోతే బడ్జెట్‌లో పేర్కొన్న అనేకనేక లక్ష్యాలను ఏ విధంగా చేరుకోగలుగుతారో యనమల చెప్పగలుగుతారా?
విభజనలో హైదరాబాద్‌ను కోల్పోయాక పెద్ద మొత్తంలో ఆదాయవనరులను ఏపీ కోల్పోయినమాట నిజం. రెవెన్యూలోటు ఉందంటూనే బడ్జెట్‌లో రూ.5 వేల కోట్లకుపైన ఆదాయ మిగులును అంచనా వేశారు. ద్రవ్యలోటు రూ.24 వేల కోట్లని, జిఎస్‌డిపిలో 2.78 శాతమని అన్నారు. రాష్ట్రం అధోగతిలో ఉందంటూనే జిఎస్‌డిపిని రూ.7.68 లక్షల కోట్ల నుంచి ఎకాఎకిన రూ.8.70 లక్షల కోట్లకు పెంచి ఎఫ్‌ఆర్‌బిఎం నిబంధనలకు లోబడి ద్రవ్యలోటు ఉందంటున్నారు. రాష్ట్రానికి కొత్త పెట్టుబడులు రాకుండా, వ్యవసాయరంగం అభివృద్ధి చెందకుండా ప్రజల ఆదాయాలు ఎలా పెరుగుతాయో ప్రభుత్వానికే తెలియాలి. సర్కారు అప్పులు కొండలను మించిపోతున్నాయి. ప్రతి ఏడాదీ సగటున రూ.20-30 వేల కోట్లు పెరుగుతున్నాయి. వచ్చే ఏడాది ప్రభుత్వ అప్పులు రూ.2.49 లక్షల కోట్లకు చేరతాయని అంచనా వేశారు. నిరుడు బడ్జెట్‌లో ఒక్కో వ్యక్తిపై రూ.48 వేల అప్పు తేలగా ఇప్పుడది రూ.54 వేలకు ఎగబాకింది. ఈ అప్పులన్నీ పప్పుబెల్లాలకు, ప్రచార పటాటోపానికి ఖర్చు పెడుతున్నారు మినహా శాశ్వత ఆస్తుల సృష్టికి కాదు. రాష్ట్ర స్వంత పన్నురాబడి ఎక్కడా తగ్గలేదు సరికాదా పెరుగుతోంది. రూ.53 వేల కోట్ల నుంచి రూ.65 వేల కోట్లకు అంచనాలు పెంచారు. సేల్స్‌, ఎక్సయిజ్‌, ఎంవి ట్యాక్స్‌లు, స్టాంప్స్‌ అండ్‌ రిజిస్ట్రేషన్స్‌ నుంచి అదనపు ఆదాయం రాబడతామన్నారు. దానర్ధం ప్రజలపై అదనపు పన్నులేసి గోళ్లూడగొడతారన్నమాట.
ఇంతా చేసినా ప్రాధమికరంగాలకు, సంక్షేమానికి బడ్జెట్‌లో కేటాయింపులు పెంచారా అంటే అదీ లేదు. వ్యవసాయ బడ్జెట్‌ గతం కంటే 1.62 శాతం తగ్గింది. దాని విలువ రూ.3 వేల కోట్లకుపైనే. చివరి బడ్జెట్‌లో రుణమాఫీకి అరకొర నిధులు కేటాయించారు. నాల్గవ కిస్తీకి ఇప్పుడిస్తే ఐదో కిస్తీ వచ్చే సర్కారు చెల్లించాలా? రైతులకు వడ్డీలేని రుణాలు, పావలావడ్డీకి కేటాయింపులు వెక్కిరిస్తున్నాయి. వ్యవసాయ వృద్ధి రెండంకెలంటూ కార్పొరేట్‌కు ఊతం ఇస్తోంది సర్కారు. వ్యవసాయ కూలీలకు పనులు చూపే ఉపాధిహామీ నిధులు రూ.6,040 కోట్ల నుంచి 4,730 కోట్లకు తగ్గాయి. కరువు మండలాలు ప్రకటించి నిధులెలా తగ్గిస్తారు? సవరించిన బడ్జెట్‌ అంచనాల ప్రకారం సంక్షేమానికి రూ.651 కోట్ల మేర కత్తెర పెట్టారు. వచ్చే ఏడాదినాటికి పది లక్షల ఇళ్లు కడతామని రోజూ ఢంకా భజాయిస్తున్న ప్రభుత్వం బడ్జెట్‌లో అత్తెసరు నిధులు ప్రతిపాదించింది. గ్రామీణాభివృద్ధికి రూ.700 కోట్ల వరకు తగ్గించింది.డ్వాక్రా మహిళల రుణాల మాఫీ, వడ్డీ రాయితీకి చేసిన కేటాయింపులు అరచేతిలో బెల్లం పెట్టి మోచేతితో నాకించేలా ఉన్నాయి. ఇరిగేషన్‌కు 9.7 శాతం నుంచి 8.89 శాతానికి తగ్గించారు. పోలవరం ప్రాజెక్టుకి 9వేల కోట్లు కేటాయించినట్లు ఘనంగా చెప్పుకున్న ప్రభుత్వం ఆ ప్రాజెక్టు నిర్వాసితుల పునరావాసం గురించి విస్మరించడం దారుణం. విద్య, వైద్యం, ఆరోగ్యం సమస్త రంగాలదీ దాదాపు ఇదే పరిస్థితి. మొత్తంగా యనమల వారి బడ్జెట్‌ ప్రపంచబ్యాంక్‌ ఆదేశిత సంస్కరణలను మరింత వేగవంతం చేసే దిశలో పయనిస్తోంది.
ankela aata | Prajasakti::Telugu Daily
Home u editorial u ankela aata
ankela aata
aandhrapradeshy vitta mantri yanamala ramakrishnudu 2018-19 aardhika samvatsaraaniki guruvaram assembleelo pravesapettina budgetse aadyantam nambarm gemenu talapinpachesindi. prajalaku chitarukommana mitaayi potlam chuupettindi. prabhutvam atyaasaku poyi janaalanu oohala pallakiloki ekkinchenduku dorikina anni addadaarluu tokkindi. vibhajanaanantara epeelo tidipi sarkaaruku idhi akhari puurti sthaayi budgetse. gatamlo maadirigaane ippuduu prabhutvam jimmikkulake adhika praadhaanyatanichindana badjetynu aamuulaagram pariseelinchinavaarikevara itte ardhamaipotundi. ennikala samvatsaram ayinanduna vyavasaayam, saguneeru, graameenaabhivruddhi, sankshemam taditara rangaalaku ketayimpulu penchinatlu paiki kanipistunna avasaramaina nidhula sameekaranapai aspashtata alaage konasagindi. vache edaadiki yanamala roo.1.91 lakshala kotla bhari saijutho badjetynu pratipaadinchaaru. revenue vyayam roo.1.50 lakshala kotlu, mooladhana vyayam roo.28 vela kotlaku painenani perkonnaru. mottammeeda prastuta edaadi kante 21 saatam anchanaalu perigaayani ghanamgaa cheppaaru. khajana nindukundantune ee jambo badjetynu ela pettaaru? ikkade aardhika mantri ankello dollatanam telustundi. kendram nunchi rashtraniki ekamgaa roo.50 vela kotla grantlanu, sahaayaanni aasinchaaru. kendra pannullo vaataanu roo.34 vela kotluga anchana vaesaaru. pratyeka hodapai jagadamlo kendram mana rashtrampai kattigattinatlugaa vyavaharistunna nepathyamlo akkadi nunchi innesi vela kotlu andutaayani aasinchadamlo auchityamemiti? anchanaalakanugunamgaa nidhulu andakapothe budgetlo perkonna anekaneka lakshyaalanu e vidhamgaa cherukogalugutaro yanamala cheppagalugutara?
vibhajanalo hyderabadynu kolpoyaka pedda mottamlo aadaayavanarulanu apy kolpoinamata nijam. revenuelotu undantune budgetlo roo.5 vela kotlakupaina aadaaya migulunu anchana vaesaaru. dravyalotu roo.24 vela kotlani, jsedipilo 2.78 saatamani annaru. rashtram adhogatilo undantune jeesedipini roo.7.68 lakshala kotla nunchi ekaaeni roo.8.70 lakshala kotlaku penchi frearbiem nibandhanalaku lobadi dravyalotu undantunnaru. rashtraniki kotta pettubadulu rakunda, vyavasaayarangam abhivruddhi chendakunda prajala aadaayaalu ela perugutaayo prabhutvaanike teliyaali. sarkaaru appulu kondalanu minchipotunnaayi. prati edaadi sagatuna roo.20-30 vela kotlu perugutunnaayi. vache edaadi prabhutva appulu roo.2.49 lakshala kotlaku cheratayani anchana vaesaaru. nirudu budgetlo okko vyaktipai roo.48 vela appu teelagaa ippudadi roo.54 velaku egabaakindi. ee appulanni pappubellaalaku, prachaara patatopaniki kharchu pedutunnaaru minaha saashwata aastula srushtiki kaadu. rashtra swanta pannurabadi ekkada taggaledu sarikada perugutondi. roo.53 vela kotla nunchi roo.65 vela kotlaku anchanaalu penchaaru. selles, exiese, emvi taxelu, stampse andi resistrationsy nunchi adanapu aadaayam raabadataamannaaru. daanardham prajalapai adanapu pannulesi golludugodatarannamata.
intaa chesina praadhamikaramgaalaku, sankshemaaniki budgetlo ketayimpulu penchara ante adhee ledu. vyavasaaya budgetse gatam kante 1.62 saatam taggindi. daani viluva roo.3 vela kotlakupaine. chivari budgetlo runamaafeeki arakora nidhulu ketaayinchaaru. nalgava kisteeki ippudiste aido kisti vache sarkaaru chellinchala? raitulaku vaddeeleni runaalu, paavalaavaddiiki ketayimpulu vekkiristunnaayi. vyavasaaya vruddhi rendankelantu carporateaku ootham istondi sarkaaru. vyavasaaya kooleelaku panulu chuupee upadhihami nidhulu roo.6,040 kotla nunchi 4,730 kotlaku taggaayi. karuvu mandalaalu prakatinchi nidhulela taggistaaru? savarinchina budgetse anchanaala prakaaram sankshemaaniki roo.651 kotla mera kattera pettaaru. vache edaadinaatiki padi lakshala illu kadatamani roojoo dhanka bhajaayistunna prabhutvam budgetlo attesaru nidhulu pratipaadinchindi. graameenaabhivruddhiki roo.700 kotla varaku tagginchindi.dwacra mahilala runaala maffey, vaddi raayiteeki chesina ketayimpulu arachetilo bellam petti mochetitho nakinchela unnaayi. irigeshanku 9.7 saatam nunchi 8.89 saataaniki tagginchaaru. polavaram praajektuki 9vela kotlu ketayinchinatlu ghanamgaa cheppukunna prabhutvam aa praajektu nirvaasitula punaravasam gurinchi vismarinchadam daarunam. vidya, vaidyam, aarogyam samasta rangaaladii daadaapu ide paristhiti. mottamgaa yanamala vaari budgetse prapanchabyaanki aadesita samskaranalanu marinta vegavantam chese disalo payanistondi.